UDHËZIM I PËRBASHKËT
Nr. 9609/1, datë 31.5.2021

PËR MIRATIMIN E MARRËVESHJES OPERACIONALE TIP

Në mbështetje të nenit 102 të Kushtetutës, të pikës 2, të nenit 13, të ligjit nr. 63/2020, “Për përmirësimin e zonave të biznesit (BID)”, ministri i Financave dhe Ekonomisë dhe ministri i Brendshëm, 

UDHËZOJNË: 

1. Miratimin e “Marrëveshjes operacionale tip” që do të lidhet midis Organizatës BID dhe Bashkisë përkatëse, sipas modelit të marrëveshjes operacionale bashkëngjitur në shtojcën A të këtij udhëzimi dhe që është pjesë përbërëse integrale e tij. 
2. Ngarkohen bashkitë dhe autoritetet përkatëse, të përcaktuara në ligjin nr. 63/2020, “Për përmirësimin e zonave të biznesit (BID)”, për zbatimin e këtij udhëzimi të përbashkët. 
Ky udhëzim hyn në fuqi pas botimit në Fletoren Zyrtare.

MINISTËR I FINANCAVE  DHE EKONOMISË
Anila Denaj  

MINISTËR I BRENDSHËM 
Bledar Çuçi

SHTOJCA A

MARRËVESHJE OPERACIONALE
lidhur ndërmjet
Bashkisë ___________________
dhe
Organizatës jofitimprurëse BID “__________” në formën e ___________[footnoteRef:2] [2:  Shto llojin e organizatës jofitimprurëse, nëse shoqatë, fondacion apo qendër. ] 


Marrëveshje operacionale

Kjo marrëveshje operacionale (“Marrëveshja”), lidhet sot më datë ________, ndërmjet:
BASHKISË _____________, me seli në _______________, përfaqësuar nga kryetari  ______________________[footnoteRef:3], shtetas/e shqiptar/e, me kartë identiteti me numër personal _______________, (këtu e më poshtë referuar si “Bashkia”) [3:  Ose përfaqësuar nga personi i autorizuar rregullisht nga kryetari i bashkisë përkatëse.] 

dhe
Organizatës jofitimprurëse “___________” në formën e ________, regjistruar me vendimin e Gjykatës së Rrethit Gjyqësor Tiranë në Regjistrin e Organizatave Jofitimprurëse me seli në ___________, me numër NIPT _____________, përfaqësuar nga z./znj.__________________________, drejtor ekzekutiv[footnoteRef:4] i organizatës, shtetas/e _________, me kartë identiteti me numër personal __________________, (këtu e më poshtë referuar si “Organizata BID”[footnoteRef:5]). [4:  Ose përfaqësuar nga personi i autorizuar rregullisht nga drejtori ekzekutiv i Organizatës BID përkatëse.]  [5:  Sipas ligjit për BID-in, Organizata BID nuk mund të jetë një person juridik tjetër, i ndryshëm nga organizatë jofitimprurëse.] 

Palët e mësipërme do të referohen në vijim veçmas  si “Pala” dhe bashkërisht si “Palët”. 
DUKE QENË SE:
A) Veprimtaria e BID-it ka si qëllim rigjallërimin e zonave të biznesit në qytete dhe qyteza urbane, duke lehtësuar zhvillimin e tyre, rritjen ekonomike dhe zhvillimin e qëndrueshëm në zonat BID përkatëse.
B) Prospekti BID për krijimin dhe funksionimin e BID-it ____________[footnoteRef:6] është miratuar nga paguesit e kuotës BID sipas ligjit për BID-it, dhe në prospektin BID përkatës është përcaktuar që organizata që do të menaxhojë dhe administrojë Fondin BID të BID-it përkatës të miratuar është Organizata BID __________[footnoteRef:7]. [6:  Shto emërtimin e BID-it përkatës, p.sh. BID “Pazari i Krujës”. ]  [7:  Shto emrin dallues të Organizatës BID.
] 

C) Organizata BID ka për qëllim dhe përgjegjësi menaxhimin dhe administrimin e rregullt dhe eficient të Fondit BID të BID-it përkatës të krijuar me miratimin e prospektit BID ___________________, datë ___________ (siç përcaktohet më poshtë), në përputhje me ligjin për BID.
Ç) Fondi BID përbëhet nga kuotat BID që paguhen nga paguesit e kuotës BID të BID-it të krijuar me Prospektin ________, shumat e financimeve që kalohen nga bashkia përkatëse tek organizata BID, në përputhje me ligjin BID dhe nga të gjitha fondet e tjera sipas nenit 14 të ligjit për BID-in. 
D) Organizata BID do të ushtrojë detyrat dhe përgjegjësitë përkatëse në funksion të arritjes së objektivave dhe planeve të përcaktuara në prospektin BID.
DH) Bashkia ka autoritetin e nevojshëm për marrjen e detyrimeve përkatëse të parashikuara në ligjin për BID për të lidhur këtë Marrëveshje.
E) Të dyja Palët dëshirojnë të lidhin këtë Marrëveshje në zbatim dhe për qëllimet e parashikuara në ligjin për BID-in. 
PËR SA MË SIPËR, Palët bien dakord si më poshtë:

Neni 1
Qëllimi i Marrëveshjes

Qëllimi i kësaj Marrëveshjeje është të rregullojë marrëdhënien kontraktore midis Palëve dhe të vendosë procedurën për mbledhjen dhe kalimin e kuotës BID të përcaktuar në prospektin BID përkatës, si dhe kushtet dhe afatet përkatëse, të krijojë bazën mbi të cilën Bashkia do të jetë përgjegjëse për mbledhjen e kuotës BID (nëse e zbatueshme), të përcaktojë mekanizmat e lejuara për mbledhjen e kuotës BID sipas ligjit për BID-in, të përcaktojë procedurat për kontabilitetin dhe kalimin e kuotës BID, të sigurojë monitorimin e mbledhjes së kuotës BID, kushtet dhe afatet për dhënien e financimeve nga Bashkia për Organizatën BID dhe në përgjithësi, të rregullojë marrëdhënien midis Bashkisë dhe Organizatës BID për realizimin e qëllimeve të BID ___________ të përcaktuara në prospektin BID përkatës.


Neni 2
Përkufizimet

2.1 Përkufizimet e ligjit për BID-in janë të zbatueshme edhe në këtë Marrëveshje.
2.2 Pa kundërshtuar pikën 2.1 më sipër, në këtë Marrëveshje termat e mëposhtëm do të kenë kuptimet përkatëse të mëposhtme: 
“Ligji për BID-in” kupton ligjin nr. 63/2020, datë 14.5.2020, “Për përmirësimin e zonave të biznesit” (BID) dhe çdo ligj tjetër që ndryshon ose shton dispozitat e këtij ligji.
“BID” ёshtё akronimi për Business Improvement District (zonë për përmirësimin e biznesit) dhe do të thotë bashkësia kontraktore e poseduesve të njësive tregtare në zonën BID, e cila nuk është person juridik, dhe që krijohet sipas ligjit për BID-in.
“Zona BID” ёshtё një zonë e caktuar gjeografike në Bashkinë _____________, e propozuar për t’u zhvilluar nëpërmjet krijimit të një BID-i, siç përshkruhet në prospektin BID përkatës, treguar në hartën në shtojcën 2 të kësaj Marrëveshjeje.
“Prospekti BID” ёshtё dokumenti, i cili rregullon krijimin dhe funksionimin e BID-it, duke përfshirë të gjitha çështjet e parashikuara në nenin 9 të ligjit për BID-in dhe në vendimin e këshillit të ministrave përkatës.
“Afati BID” kupton periudhën e kohëzgjatjes së BID-it sipas prospektit BID.
“Kuota BID” kupton shumën në lekë që duhet të paguhet dhe mblidhet brenda zonës BID, në përputhje me ligjin për BID-in.
“Paguesi i kuotës BID” ёshtё çdo person me të drejtë vote që ka detyrimin të paguajë kuotën BID.
“Rregullat e kuotës BID” kupton rregullat e përcaktuara në shtojcën 3, të cilat përcaktojnë se si do të mblidhet kuota BID.
“Shërbimet bazë” kupton shërbimet publike të përcaktuara në shtojcën 5, që ofrohen nga Bashkia në zonën BID dhe që mbulohen me buxhetin e Bashkisë, të cilat Bashkia ka detyrimin t’i ofrojë si pjesë e rolit dhe funksionit të saj ligjor si një autoritet vendor në përputhje me legjislacionin e zbatueshëm në të gjitha zonat në juridiksionin përkatës vendor, pavarësisht nëse në këto zona është krijuar apo nuk është krijuar një BID.
“Shërbime shtesë” do të thotë shërbimet që përcaktohen në shtojcën 6 dhe që ofrohen nga Organizata BID në zonën BID, të cilat janë shërbime të tjera nga shërbimet bazë.
“Raporti vjetor” kupton një raport që duhet të përgatitet nga Bashkia, i cili përmban të paktën informacionet e mëposhtme:
i) shumën totale të kuotës BID të mbledhur nga Bashkia ose agjentët e saj tatimorë gjatë vitit financiar përkatës;
ii) shumën totale të interesit të fituar nga kuotat BID, ndërsa mbahet në llogarinë e të ardhurave të BID;
iii) të dhënat për shkallën e suksesit për mbledhjen e kuotës BID;
iv) një deklaratë të veprimeve ligjore të marra nga Bashkia për mbledhjen e kuotave BID të pambledhura dhe rezultatet e pritshme përkatëse;
v) propozimet e Bashkisë (nëse ka) për të ndihmuar në përmirësimin e efikasitetit të mbledhjes të kuotës BID;
vi) të dhënat e paguesve të kuotës BID që kanë paguar dhe të atyre që nuk e kanë paguar kuotën BID; dhe
vii) propozimet e Bashkisë për trajtimin e borxheve të këqija që mbeten edhe pas shterimit të të gjitha mjeteve e veprimeve ligjore përkatëse.
“Njoftimi për përfundimin e BID-it” kupton njoftimin që kryhet nga Organizata BID drejtuar Bashkisë, në përputhje me nenin 14 të kësaj Marrëveshjeje.
“Llogaria e të ardhurave BID” kupton llogarinë bankare të çelur nga Bashkia në bankat e nivelit të dytë në Republikën e Shqipërisë për mbledhjen e kuotave BID, që duhet të transferohen në Organizatën BID për qëllimet e funksionimit të BID-it[footnoteRef:8]. [8:  Ky përkufizim është i zbatueshëm vetëm në rastet kur Bashkia mbledh kuotën BID.] 

“Financimi nga Bashkia” kupton çdo financim, në formën e grantit apo në forma të tjera të parashikuara me ligj, që jepen  nga Bashkia për Organizatën BID për qëllimet e funksionimit të BID-it.
“Njoftimi për pagesë” kupton njoftimin që u drejtohet paguesve të kuotës BID nga Bashkia, si njoftim detyrimi apo kur janë në vonesë për pagesat përkatëse[footnoteRef:9]. [9:  Ky përkufizim është i zbatueshëm në rastet kur Bashkia mbledh kuotën BID, ose kur në marrëveshjen parashikohet njoftimi për paguesit e kuotës BID. ] 

“Komunikimi elektronik” kupton një komunikim të transmetuar (qoftë nga një person në tjetrin, nga një pajisje në tjetrën ose nga një person në një pajisje ose anasjellas): 1) me anë të një sistemi telekomunikimi (në kuptimin e ligjit nr. 9918, datë 19.5.2008, “Për komunikimet elektronike në Republikën e Shqipërisë”, i ndryshuar); ose 2) me mjete të tjera në formë elektronike dhe që përmbajnë nënshkrimin elektronik sipas përcaktimeve në dispozitat përkatëse ligjore.
“Njësitë tregtare të përjashtuara” kupton kategorinë ose kategoritë e pronave të përcaktuara në prospektin BID, të cilat do të përjashtohet nga çdo detyrim për të paguar kuotën BID.
“Njoftim për kujtesë” kupton çdo njoftim që bëhet në bazë të nenit 10.10 dhe nenit 12 të kësaj Marrëveshjeje.
“Njoftim dështimi” kupton njoftimin që bën Organizata BID drejtuar Bashkisë i cili përcakton ato detyrime dhe angazhime të cilat pretendohen se nuk po respektohen, duke kërkuar që Bashkia të garantojë respektimin e menjëhershëm të tyre.
“Viti financiar” kupton vitin financiar i cili shtrihet nga 1 janari deri më 31 dhjetori i çdo viti kalendarik/fiskal.
“Standarde ligjore” kupton standardet e kryerjes së shërbimeve publike sipas legjislacionit shqiptar të zbatueshëm, manualit më të fundit të publikuar nga Shoqata e Bashkive të Shqipërisë dhe çdo manuali standardesh të miratuar nga organizimet e ligjshme të njësive të qeverisjes vendore në Republikën e Shqipërisë.

Neni 3
Kohëzgjatja

3.1 Kjo Marrëveshje hyn në fuqi me nënshkrimin e saj prej Palëve dhe përfundon në datën e përfundimit të BID-it përkatës sipas përcaktimeve në prospektin BID përkatës ose zgjidhet bazuar në kushtet e nenit 14 të kësaj Marrëveshjeje.
3.2 Nëse në fund të afatit të BID-it mbahet një votim ripërtëritje dhe votimi përkatës rezulton i suksesshëm, kushtet e kësaj Marrëveshjeje do të vazhdojnë të mbeten në fuqi edhe për afatin e rinovuar të BID-it	 përkatës ose mund të ndryshojnë në marrëveshje me shkrim dhe të nënshkruar nga të dyja Palët.

Neni 4
Të drejtat dhe detyrimet e Bashkisë

4.1 Pas hyrjes në fuqi të kësaj Marrëveshjeje, Bashkia duhet:

a) të vazhdojë të kryejë të gjitha shërbimet bazë të përcaktuara sipas nenit 7 të kësaj Marrëveshjeje, duke përfshirë pa u kufizuar në pastrimin bazë dhe shërbimet e gjelbërimit dhe ndriçimit publik në zonën BID, të financuara vetëm me buxhetin dhe shpenzimet e Bashkisë, të cilat nuk mund të ndryshohen ose të hiqen pa ndonjë shkak të arsyeshëm, përveçse kur shërbimet bazë ndryshojnë me vendim të këshillit bashkiak përkatës për të gjithë juridiksionin e Bashkisë;
b) të mundësojë dhe mbështesë në përputhje me legjislacionin e zbatueshëm të gjitha projektet e BID-it sipas prospektit BID përkatës dhe dokumenteve të tjera të dorëzuara në Bashki në procesin e autorizimit të BID-it dhe të njoftimit të krijimit të BID-it, në përputhje me nenet përkatëse të ligjit për BID-in;     
c) të kryejë të gjitha detyrimet në ngarkim të Bashkisë sipas kësaj Marrëveshjeje, në përputhje me ligjin për BID-in dhe aktet nënligjore përkatëse.
4.2 Pa kundërshtuar parashikimet përkatëse në këtë Marrëveshje, Bashkia përkatëse ka të  drejtat dhe detyrimet e mëposhtme: 
a) të kalojë në Organizatën BID deri në muajin e tretë të vitit kalendarik përkatës financimet e mëposhtme:
i) ——- [SHTO financimet që jepen nga Bashkia për organizatat që promovojnë zhvillimin e biznesit të mesëm dhe të vogël sipas legjislacionit në fuqi për vetëqeverisjen vendore, sipas propozimit për BID-in për të cilin Bashkia ka lëshuar autorizimin e BID ose edhe nëse nuk është angazhuar për financime në autorizimin e BID-it (nëse është e zbatueshme)];
ii) ———— [SHTO shumën totale të kuotave BID nëse Bashkia është mbledhëse e kuotës BID];
iii)  ————— [SHTO shumën e taksave dhe tarifave vendore të paguara nga bizneset në zonën BID nëse Bashkia bie dakord t’i kalojë ato për administrim dhe prokurim shërbimesh nga Organizata BID (nëse është e zbatueshme)].
Në vitin e parë të funksionimit të BID-it, financimi, që i përket periudhës nga nënshkrimi i kësaj Marrëveshjeje deri në fund të vitit kalendarik përkatës, do të kalojë brenda 3 (tre) muajve pas nënshkrimit të kësaj Marrëveshjeje; 
b) pavarësisht kalimit të financimeve në Organizatën BID, sipas pikës “a” më sipër, detyrimi për të kryer shërbimet bazë publike të zbatueshme për të gjithë, duke përfshirë pa u kufizuar në pastrimin bazë dhe shërbimet e gjelbërimit dhe ndriçimit publik në zonën BID, mbetet detyrim i Bashkisë; 
c) të zbatojë këtë Marrëveshje kundrejt asnjë shpërblimi;
ç) të mos pengojë në mënyrë të paarsyeshme zbatimin e planit të biznesit dhe/apo planit të investimit dhe planin e veprimit të përcaktuar në prospektin BID përkatës. Çdo kundërshtim për zbatim nga ana e Bashkisë duhet të dërgohet me shkrim në Organizatën BID dhe të jetë i argumentuar. Ky argumentim nuk duhet të kundërshtojë këtë Marrëveshje, planin e biznesit dhe/ose planin e investimit, por vetëm elemente të veçanta ose të paparashikuara të këtyre dokumenteve;
d) të koordinohet dhe marrë pëlqimin e Organizatës BID për çdo aktivitet që kërkohet të organizohet nga Bashkia dhe/ose një palë e tretë në zonën BID, para miratimit të lejes për aktivitetin përkatës;
dh) të ofrojë në kohën e duhur njohuritë (know-how) e saj praktike dhe ekspertizën gjatë zbatimit të projektit/projekteve në tërësinë e tyre;
e) pa kundërshtuar dispozitat e tjera përkatëse në këtë Marrëveshje, të angazhohet për të rregulluar një zonë këmbësorësh brenda zonës BID, kur kjo përcaktohet në prospektin BID përkatës, në përputhje me legjislacionin e zbatueshëm;
ë)  të asistojë në marrjen e lejeve të nevojshme për zbatimin e çdo investimi siç parashikohet në prospektin BID përkatës të miratuar nga BID-i përkatës;
[bookmark: _GoBack]f) të ndihmojë BID-in dhe Organizatën BID të njohin planin strategjik të zhvillimit të Bashkisë;
g) të respektojë gjatë kohëzgjatjes së kësaj Marrëveshjeje planet afatmesme buxhetore (PBA) të miratuara nga Këshilli Bashkiak para datës së nënshkrimit të kësaj Marrëveshjeje. PBA-ja në fuqi në datën e nënshkrimit të kësaj Marrëveshjeje bashkëngjitet në shtojcën 8 të kësaj Marrëveshjeje. 
h) të njoftojë në kohë Organizatën BID mbi planet afatmesme buxhetore (PBA) të Bashkisë të miratuara në Këshillin Bashkiak përkatës pas datës së hyrjes në fuqi të kësaj Marrëveshjeje.    
 4.3 Bashkia ka detyrimin që të mbështesë Organizatën BID nëse kjo e fundit jep pëlqimin që mbledhjen e kuotës BID ta kryejnë agjentët e Bashkisë. Në këtë rast, Bashkia lidh marrëdhënie ligjore me agjentët e saj në të njëjtën mënyrë siç vepron për angazhimin e agjentëve për mbledhjen e taksave apo tarifave vendore. Në këtë rast, Bashkia është përgjegjëse para Organizatës BID për mbledhjen e kuotës BID dhe parashikimet e kësaj Marrëveshjeje janë të zbatueshme edhe në rast se kuota BID nuk mblidhet drejtpërdrejtë nga Bashkia, por nga dhe nëpërmjet agjentëve të saj.     
4.4 Bashkia merr përsipër në këtë Marrëveshje për të respektuar detyrimin ligjor sipas nenit 15 pika 8 të ligjit për BID-in, sipas të cilit vetë Bashkia apo agjentët e saj kanë detyrimin për të kërkuar ekzekutimin e pagesës së kuotës BID si për çdo taksë apo tarifë tjetër vendore, në përputhje me legjislacionin përkatës, pa ngarkuar interes apo gjobë.    
4.5 Bashkia është përgjegjëse dhe duhet t’i japë Organizatës BID informacion periodik, dhe jo më pak se çdo tre muaj, në lidhje me administrimin e taksave dhe tarifave vendore të paguara Bashkisë nga paguesit e kuotës BID në bazë të legjislacionit mbi taksat vendore dhe vendimet përkatëse të Këshillit Bashkiak.    
4.6 Bashkia merr përsipër shprehimisht që të marrë të gjitha masat dhe të kryejë në kohë të gjitha veprimet ligjore e procedurale që të sigurojë moscenimin e zbatimit të kësaj Marrëveshjeje nga ndonjë vendim i Këshillit Bashkiak pas datës së nënshkrimit të kësaj Marrëveshjeje. 
4.7 Bashkia merr përsipër në këtë Marrëveshje të respektojë dhe zbatojë çdo element të BID-it dhe/apo që ka të bëjë me Organizatën BID që është miratuar apo autorizuar gjatë procedurës së krijimit të BID-it.    
4.8 Asgjë e parashikuar shprehimisht në këtë Marrëveshje nuk kundërshton ose ndikon në të drejtat, diskrecionet, kompetencat, detyrat dhe detyrimet e Bashkisë në bazë të ligjeve, akteve nënligjore dhe pjesëve të tjera të legjislacionit të zbatueshëm në ushtrimin e rolit dhe funksioneve të Bashkisë si autoritet vendor.

Neni 5
Të drejtat dhe detyrimet e Organizatës BID

5.1 Organizata BID ka të drejtat dhe detyrimet e mëposhtme: 
a) detyrimin për të zbatuar të gjitha planet financiare, të menaxhimit dhe të investimit dhe sipërmarrjeve të parashikuara në prospektin BID të miratuar në përputhje me ligjin për BID-in; 
b) të drejtën për të marrë pjesë në planet, strategjitë dhe investimet e Bashkisë në zonën BID, nëpërmjet propozimeve të përbashkëta për të marrë pjesë në investimet e autoriteteve përkatëse, sipas udhëzimeve të ministrisë/ve përkatëse; 
c) detyrimin për të ruajtur pajtueshmërinë me standardet publike të zbatueshme për fasadat ose strukturën e jashtme të njësive tregtare, në përputhje me rregullat e vendosura nga Bashkia, ministria kompetente ose ndonjë autoritet tjetër publik përgjegjës; 
ç) detyrimin për të operuar nëpërmjet të paktën një llogarie bankare në Shqipëri. 
5.2 Pa kundërshtuar pikën 5.1 më sipër, Organizata BID do të:
a) sigurojë shërbimet shtesë sipas prospektit BID të miratuar, të cilat nuk mund të ndryshojnë ose hiqen pa u miratuar me votim nga BID-i përkatës.
b) llogarisë kuotën BID për çdo pagues të kuotës BID, në përputhje me prospektin BID përkatës dhe vendimin e Këshillit të Ministrave në fuqi “Për miratimin e kritereve dhe metodologjisë së llogaritjes së kuotës BID”.
c) veprojë si blerës i mallrave dhe shërbimeve, dhe do të lidhë veprimet juridike përkatëse, në funksion të realizimit të projekteve dhe programit të përcaktuar në prospektin BID përkatës.
ç) kryejë të gjitha detyrimet në ngarkim të Organizatës BID sipas kësaj Marrëveshjeje dhe në përputhje me ligjin për BID. 
5.3 Organizata BID, e cila administron Fondin BID ofron në zonën BID shërbimet shtesë vetëm në përputhje me interesin e përbashkët të paguesve të kuotës BID sipas prospektit BID. Në përputhje me prospektin BID, shërbimet shtesë[footnoteRef:10] përfshijnë, pa u kufizuar në:  [10:  Përfshini këtu shërbimet shtesë të përmendura në prospektin BID dhe të tjera që mund të ofrojë Organizata BID bazuar në këtë Marrëveshje.] 

a) shërbimet shtesë të pastrimit në zonën BID, përfshirë, por pa u kufizuar në pastrimin e rrugëve në zonën BID; 
b) shërbimet shtesë të ndriçimit në zonën BID, përfshirë, por pa u kufizuar në ndriçimin funksional dhe/ose zbukurues; 
c) shërbimet shtesë për gjelbërimin e zonës BID; 
ç) shërbimet shtesë të sigurisë në zonën BID, duke kontraktuar shoqëri ose individë të liçencuar për ofrimin e shërbimeve të sigurisë; 
d) dekorimin e zonës BID gjatë festave/pushimeve zyrtare; 
dh) organizimin e veprimtarive në zonën BID gjatë ditëve të veçanta (festa, pushime zyrtare etj.); 
e) sigurimin e përbashkët të zonës BID dhe/ose të njësive tregtare të paguesve të kuotës BID, për të mbuluar rreziqet në raste të forcës madhore; 
ë) riparimin ose restaurimin e elementeve të fasadave të njësive tregtare në zonën BID.
5.4 Organizata BID me seli në zonën BID lirohet nga pagimi i kuotës BID dhe i tarifave vendore të miratuara nga Bashkia.   
5.5 Të gjitha subjektet që kanë interes për të shfrytëzuar hapësirën publike në zonën BID, duhet të paraqesin pranë Bashkisë një formular tip aplikimi të plotësuar dhe miratuar nga Organizata BID, në të cilën pranohet nga ana e subjektit të interesuar se ai bie dakord të respektojë prospektin BID dhe rregulloren për unifikimin dhe arredimin urban të zonës BID, të miratuar nga Bashkia. 
5.6  Pa kundërshtuar prospektin BID përkatës, Bashkia njeh të drejtën që në zonën BID, njësitë tregtare të përjashtuara, të cilat do të përjashtohet nga çdo detyrim për të paguar kuotën BID, janë ato që përcaktohen në shtojcën 4 të kësaj Marrëveshjeje.  

Neni 6
Detyrime të përbashkëta

6.1 Bashkia dhe Organizata BID angazhohen dhe deklarojnë se do të bëjnë përpjekjet e tyre më të mira për të zbatuar prospektin BID të miratuar nga BID-i përkatës, për të promovuar interesat e BID-it dhe do të mbështesin të gjitha çështjet dhe veprimet ligjore që ndikojnë në zhvillimin e BID-it. Bashkia dhe Organizata BID do të veprojnë me mirëbesim ndaj njëri-tjetrit në funksion të promovimit të BID-it përkatës dhe të realizojnë qëllimet dhe programet e BID-it sipas prospektit BID përkatës dhe legjislacionit në fuqi.  





Neni 7
Shërbimet bazë

7.1 Bashkia do të sigurojë shërbimet bazë brenda zonës BID me fondet e veta dhe në përputhje me standardet ligjore. Shërbimet bazë ofrohen nga Bashkia edhe nëse kjo e fundit do të japë/kalojë financime tek Organizata BID në përputhje me legjislacionin e zbatueshëm.
7.2 Në rast se ndonjë prej shërbimeve bazë ofrohet nën cilësinë e përcaktuar sipas standardeve ligjore, Organizata BID ka të drejtë të bëjë një njoftim dështimi drejtuar Bashkisë.
7.3 Pas marrjes së njoftim dështimit, Bashkia do të sigurojë që shërbimet bazë të kryhen në përputhje me standardet ligjore.
7.4 Në rast se Bashkia dhe Organizata BID nuk bien dakord me bisedime me pajtim për cilësinë e zbatimit të standardeve ligjore gjatë kryerjes së shërbimeve bazë, secila nga Palët mund t’i drejtohet gjykatës administrative të shkallës së parë kompetente për zgjidhjen e kësaj mosmarrëveshje.

Neni 8
Shërbimet shtesë

8.1 Organizata BID do të kryejë shërbimet shtesë brenda zonës BID të financuara me Fondin e Organizatës BID.
8.2 Organizata BID do të ofrojë shërbimet shtesë të miratuara me prospektin BID dhe të cilat janë në funksion të zbatimit të vizionit, planeve dhe programit të përcaktuar në prospektin BID përkatës. 
8.3 Mospërmbushja e shërbimeve shtesë nga Organizata BID rregullohet nga dispozitat e ligjit për BID-in.     

Neni 9
Kuota BID

9.1 Kuota BID e zbatueshme në zonën BID përkatëse llogaritet sipas kritereve të përcaktuara në prospektin BID të votuar nga paguesit e kuotës BID, në përputhje me shtojcën 3 të kësaj Marrëveshjeje dhe në përputhje me ligjin për BID.  
9.2 Kuota BID paguhet nga paguesit e kuotës BID në zonën BID të përcaktuar në prospektin BID përkatës dhe hartën e zonës BID brenda tremujorit të parë të vitit kalendarik përkatës, pavarësisht nëse mbledhja e kuotës BID bëhet nga Organizata BID, Bashkia apo agjentët tatimorë të kësaj të fundit, sipas përcaktimeve të kësaj Marrëveshjeje. Pa kundërshtuar sa më sipër, në vitin e parë të funksionimit të BID-it, kuota BID duhet të paguhet nga paguesit e kuotës BID brenda muajit të tretë nga krijimi i BID-it përkatës. 
9.3 Në rast se kuota BID do të mblidhet nga Organizata BID, kjo e fundit lëshon një faturë të thjeshtë tatimore drejtuar çdo paguesi të kuotës BID.    
9.4 Kuota BID është e detyrueshme, e zbatueshme dhe duhet paguar nga secili pagues i kuotës BID siç përcaktohet në prospektin BID përkatës, qoftë edhe nëse nuk ka marrë nga Bashkia njoftim për pagesë të kuotës BID; këtë të fundit, Bashkia duhet ta njoftojë në njoftimin e parë për pagesë drejtuar të gjithë paguesve të kuotës BID.
9.5 Kuota BID, kur mblidhet nga Bashkia, kalohet e plotë tek Organizata BID, sipas përcaktimeve të kësaj Marrëveshjeje. 

9.6 Pavarësisht përcaktimeve përkatëse të kësaj Marrëveshjeje, lidhur me mbledhjen e kuotës BID, në rastin e mospagesës së kuotës BID nga paguesit e kuotës BID brenda afatit ligjor të përcaktuar në pikën 9.2 më sipër, Bashkia ose agjentët tatimorë të saj, siç përcaktohet në këtë Marrëveshje, kanë detyrimin për të kërkuar ekzekutimin e pagesës së kuotës BID si për çdo taksë e tarifë tjetër vendore, në përputhje me legjislacionin përkatës, pa ngarkuar interes ose gjobë.

Neni 10
Mbledhja dhe kalimi i kuotës BID nga Bashkia

10.1 Në rast se kuota BID do të mblidhet nga Bashkia, kuota BID do të paguhet nga paguesit e kuotës BID në llogarinë bankare të Bashkisë të çelur për këtë qëllim pranë një banke të nivelit të dytë në Republikën e Shqipërisë dhe të njoftuar me shkrim te paguesit e kuotës BID.
10.2 Në rast se kuota BID do të mblidhet nga Bashkia, Organizata BID do të njoftojë Bashkinë mbi vlerën e kuotës BID të llogaritur për çdo pagues të kuotës BID e zbatueshme për këta të fundit, si dhe çdo përditësim të vlerës dhe paguesve të kuotës BID, nëse do të bëhet një përditësim.      
10.3 Bashkia do t’i konfirmojë me shkrim Organizatës BID mënyrën me të cilën do të njoftohen zyrtarisht paguesit e kuotës BID mbi detyrimin për pagimin e kuotës BID dhe datat kur do të mblidhet kuota BID. Bashkia njofton paguesit e kuotës BID në analogji me njoftimet për pagimin e taksave dhe tarifave vendore. Bashkia merr përsipër që njoftimi për pagimin e kuotës BID do të jetë veçmas njoftimit për taksat dhe tarifat vendore përkatëse.   
10.4 Në bazë të nenit 10.3 më sipër, Bashkia do të përgatisë dhe kryejë njoftimet për pagesë për çdo pagues të kuotës BID dhe, pas kësaj, do të kryejë njoftimet për pagesë gjatë të gjithë kohëzgjatjes së BID-it dhe kohëzgjatjes së rinovuar, nëse e zbatueshme.
10.5 Bashkia do të mbajë një listë e cila identifikon pagimin dhe/ose mospagimin e kuotës BID dhe do ta vërë atë në dispozicion të Organizatës BID në çdo kohë që do të kërkohet nga kjo e fundit dhe në përputhje me legjislacionin përkatës.
10.6 Bashkia njofton Organizatën BID nëse konstaton një ndryshim në poseduesin e ndonjë njësie tregtare në zonën BID ose bashkimin ose ndarjen e njësive tregtare në zonën BID. Në një rast të tillë:
i) Organizata BID do t’i dërgojë Bashkisë një listë të përditësuar të paguesve të kuotës BID, që përmban hollësi të kuotës BID që paguhet çdo vit nga secili pagues i kuotës BID; dhe
ii) Bashkia do t’u drejtoje një njoftim për pagesë secilit pagues të kuotës BID në zonën BID të prekur nga ndarja apo bashkimi i njësive tregtare apo ndryshimi i poseduesit të një njësie tregtare në zonën BID.
10.7 Bashkia do të përdorë të gjitha mjetet ligjore për të mbledhur kuotën BID në afatin e përcaktuar, në përputhje me nenin 9.2 më lart dhe ligjin për BID-in dhe legjislacionin e zbatueshëm dhe në përputhje me njoftimet për pagesë.
10.8 Bashkia do të përdorë të gjitha mjetet ligjore për të kryer mbledhjen e kuotës BID që janë në përputhje me procedurat e saj të zakonshme për mbledhjen e taksave/tarifave vendore. 
10.9 Organizata BID lëshon një faturë për shumën e kuotave BID të kaluar nga Bashkia tek Organizata BID dhe kjo faturë përbën titull ekzektiv.  
10.10 Shumat e kuotës BID të mbledhura nga Bashkia kalohen me transfertë bankare tek Organizata BID brenda muajit të katërt të vitit kalendarik përkatës. Në vitin e parë të funksionimit të BID-it, kuota BID kalohet nga Bashkia tek Organizata BID brenda muajit të katërt nga krijimi i BID-it përkatës. Në rast se Bashkia nuk e kalon shumën e kuotave BID të mbledhura në llogarinë/të e Organizatës BID brenda këtij afati, Organizata BID i drejtohet Bashkisë me një njoftim për kujtesë. Në rast se Bashkia vazhdon të mos kalojë shumën e mbledhur të kuotës BID tek Organizata BID edhe për 30 (tridhjetë) ditë të tjera, siç përcaktohet më sipër, kjo e fundit i drejtohet gjykatës kompetente për të lëshuar urdhrin ekzekutiv përkatës drejtuar Bashkisë.

Neni 11
Llogaria e të ardhurave të BID-it

11.1 Bashkia duhet të mbajë llogarinë e të ardhurave BID sipas përkufizimit përkatës në nenin 2 të kësaj Marrëveshjeje. Për qëllimet e kësaj Marrëveshjeje, llogaria e të ardhurave BID do të jetë një zë i veçantë brenda sistemit të librave financiare të Bashkisë.
11.2 Brenda 14 (katërmbëdhjetë) ditëve kalendarike nga hyrja në fuqi e kësaj Marrëveshjeje, Organizata BID do t’i komunikojë Bashkisë të dhënat e llogarisë/ve bankare, në të cilën do të transferohet nga Bashkia shuma e kuotave BID në përputhje me nenin 10 të kësaj Marrëveshjeje.

Neni 12
Procedurat në dispozicion të Bashkisë për mbledhjen e detyrueshme të kuotës BID

12.1 Në rast se kuota BID nuk paguhet nga paguesit e kuotës BID brenda 30 (tridhjetë) ditëve kalendarike nga data e njoftimit për pagesë, Bashkia do të dërgojë një njoftim për kujtesë për paguesin e kuotës BID, me të cilën do të:
i) identifikohet shuma për t’u paguar;
ii) jepen edhe 10 (dhjetë) ditë kalendarike të tjera për kryerjen e pagesës së kuotës BID; dhe
iii) përcaktojë që Bashkia do të ndjekë procedurën për lëshimin e urdhër ekzekutimit për të mbledhur shumën e kuotës BID të papaguar.
12.2 Nëse pas 10 (dhjetë) ditëve kalendarike të tjera nga data e pagesës e përcaktuar në njoftimin për kujtesë, shuma e papaguar e kuotës BID nuk është paguar ende, Bashkia do të bëjë kërkesë për urdhër ekzekutimi për të mbledhur me detyrim shumën e papaguar të kuotës BID. 
12.3 Në rast se kuota BID nuk mblidhet nga Bashkia, por nga Organizata BID, nëse kjo e fundit nuk arrin të mbledhë kuotën BID nga disa pagues të kuotës BID, atëherë Organizata BID i dërgon Bashkisë listën me paguesit e kuotës BID të cilët nuk kanë kryer pagesat brenda afateve të përcaktuara në prospektin BID dhe në njoftimet e Organizatës BID. Pas kësaj, Bashkia do të dërgojë drejtpërdrejt te çdo pagues i kuotës BID, të cilët nuk kanë paguar dhe të cilët janë të radhitur në listën e dërguar nga Organizata BID, një njoftim për kujtesë dhe, më pas, do të veprojë në përputhje me pikat 12.1 dhe 12.2 më sipër për mbledhjen e kuotave BID të papaguara.   
12.4 Në rast se Bashkia nuk kryen procedurat dhe veprimet ligjore për mbledhjen e detyrueshme të kuotës BID, Organizata BID i dërgon Bashkisë një njoftim dështimi duke lënë një afat të arsyeshëm për përmbushjen e këtij detyrimi ligjor nga Bashkia. Nëse Bashkia nuk e përmbush këtë detyrim edhe pas afatit të përcaktuar nga Organizata BID në njoftim dështimin e dërguar nga kjo e fundit, Organizata BID ka të drejtën t’i drejtohet gjykatës administrative kompetente për të detyruar Bashkinë për kryerjen e detyrimeve ligjore sipas legjislacionit në fuqi. 

Neni 13
Procedurat e kontabilizimit dhe monitorimi

13.1 Në rastet kur Bashkia mbledh kuotën BID, por edhe në rastet kur kuota BID mblidhet drejtpërdrejtë nga Organizata BID, gjatë kohëzgjatjes të BID-it ose afatit të rinovuar, nëse është rasti, çdo 3 (tre) muaj dhe për aq sa mund të jetë e zbatueshme, Bashkia do t’i sigurojë Organizatës BID:
i) informacion mbi kuotën BID të mbledhur në lidhje me secilin pagues të kuotës BID;
ii) informacion të detajuar (së bashku me shumën e papaguar) të atyre paguesve të kuotës BID të cilët nuk kanë paguar kuotën BID gjatë këtyre 3 (tre) muajve përkatës;
iii) informacione të detajuara të njoftimeve për Kujtesë të lëshuara përgjatë kësaj periudhe; dhe
iv) informacione të detajuara për çdo urdhër ekzekutimi të marrë ose të kërkuar nga Bashkia.
13.2 Brenda 1 (një) muaji nga data e mbarimit të vitit financiar, Bashkia do t’i sigurojë Organizatës BID Raportin Vjetor të konsoliduar me të gjitha të dhënat që kanë të bëjnë me kryerjen e detyrave të Bashkisë ndaj Organizatës BID dhe, veçanërisht, me mbledhjen e kuotës BID.

Neni 14
Përfundimi dhe zgjidhja e Marrëveshjes

14.1 Bashkia merr përsipër që t’i përmbahet dispozitave të kësaj Marrëveshjeje për kohëzgjatjen e BID-it, sipas prospektit BID dhe nenit 3 të kësaj Marrëveshje.
14.2 Kjo Marrëveshje zgjidhet para datës së përfundimit të përcaktuar në nenin 3, në rastet kur:
i) BID-i nuk vazhdon pavarësisht nga arsyeja e përfundimit të BID-it, përfshirë edhe përfundimin e tij për shkak të mosvotimit të zgjatjes së afatit BID. 
ii) BID-i ka miratuar ndryshimin e prospektit BID lidhur me ndryshimin e Organizatës BID duke zgjedhur një organizatë BID tjetër për të menaxhuar dhe administruar Fondin BID dhe kjo është njoftuar zyrtarisht në Bashki.
14.3 Pavarësisht nga shkaku i mësipërm i zgjidhjes së Marrëveshjes, Organizata BID ka detyrimin të njoftojë me shkrim Bashkinë mbi zgjidhjen e kësaj Marrëveshjeje.  
14.4 Pas përfundimit të BID-it, përfundimit apo zgjidhjes së kësaj Marrëveshjeje, Bashkia shqyrton nëse ka ndonjë kredi në llogarinë e të ardhurave të BID. Në rast se ka fonde në llogarinë e të ardhurave të BID-it, Bashkia siguron që çdo shumë e mbetur në llogarinë e të ardhurave BID të kalohet/transferohet në llogarinë bankare të Organizatës BID dhe, në rast se kjo e fundit ka përfunduar ose zgjidhur marrëdhënien ligjore me BID-in përkatës, fondet e mbetura i kthehen paguesve të kuotës BID ose i kalohen si financim nga Bashkia një organizate BID tjetër në juridiksionin e Bashkisë. 
14.5 Në rast se Bashkia ose agjentët e saj janë mbledhës të kuotës BID, Bashkia njofton paguesit e kuotës BID jo më vonë se 1 (një) muaj nga përfundimi i BID-it, nëse do të ketë kthime të pagesave të kuotës BID, kur kuotat BID janë parapaguar. 

Neni 15
Ligji udhëheqës i zbatueshëm dhe zgjidhja e mosmarrëveshjeve

15.1 Kjo Marrëveshje hartohet, udhëhiqet, zbatohet dhe interpretohet në përputhje me parashikimet e ligjit për BID-it dhe me dispozitat e legjislacionit të zbatueshëm në Republikën e Shqipërisë. Për çështje të paparashikuara në këtë Marrëveshje, zbatohen dispozitat ligjore përkatëse të legjislacionit shqiptar.  
15.2 Palët bien dakord që të zgjidhin me mirëkuptim çdo mosmarrëveshje midis tyre në lidhje me këtë Marrëveshje. 
15.3 Në rast se mosmarrëveshjet midis Palëve nuk zgjidhen me mirëkuptim ose ndërmjetësim, gjykata administrative kompetente e shkallës së parë ka kompetencë dhe juridiksion për të zgjidhur çdo mosmarrëveshje ose pretendim që lind nga ose në lidhje me këtë Marrëveshje. 


Neni 16
Konfidencialiteti

16.1 Bashkia dhe Organizata BID bien dakord të mbajnë konfidenciale dhe të mos ndajnë me asnjë person pa pëlqimin paraprak me shkrim të palës tjetër asnjë informacion (me shkrim ose me gojë) në lidhje me çështjet midis Palëve dhe asnjë informacion që ka lidhje me Paguesit e Kuotës BID dhe/ose rreth palëve të tjera të cilët kanë lidhje si rezultat i funksionimit të BID-it, përveçse kur kërkohet nga organet kompetente shtetërore në përputhje me legjislacionin e zbatueshëm. Ky detyrim do të vazhdojë edhe pas përfundimit apo zgjidhjes së BID-it dhe zgjidhjes/përfundimit të kësaj Marrëveshjeje, përveçse kur informacionet kërkohen nga organet shtetërore kompetente të përcaktuara me ligj.

Neni 17
Njoftimet

17.1 Çdo njoftim ose komunikim me shkrim që do t’i dërgohet ose i jepet nga njëra palë të kësaj Marrëveshjeje palës tjetër, do të jetë me shkrim dhe do të dërgohet në adresën përkatëse të Palëve.
17.2 Një njoftim mund të bëhet nëpërmjet:
- dorëzimit zyrtar të njoftimit në selinë e Bashkisë;
- dorëzimit zyrtar të njoftimit në selinë ligjore të Organizatës BID;
- dorëzimit të njoftimit me postë në adresat zyrtare të Palëve; ose
- komunikimi elektronik (me kusht që të jetë në formë të lexueshme dhe të plotësojë kushtet për t’u konsideruara si njoftim elektronik zyrtar).
17.3 Çdo njoftim i bërë konsiderohet i vlefshëm kur mbërrin në adresën e palës që njoftohet dhe kjo provohet me një dokument të shkruar.
 
Neni 18
Të ndryshme

18.1 Për shmangien e çdo interpretimi kur ndonjë parashikim i kësaj Marrëveshjeje është hartuar si interpretim i ligjit për BID-in ose i akteve të tjera ligjore dhe nënligjore që mund të miratohen herë pas here, atëherë dispozitat e kësaj Marrëveshjeje do të mbizotërojnë mbi dispozitat përkatëse të ligjit për BID-in apo akteve nënligjore. 
18.2 Titujt e neneve në këtë Marrëveshje janë vetëm për lehtësi referimi dhe nuk do të ndikojnë në interpretimin e kësaj Marrëveshjeje.
18.3 Kur referenca është bërë për një dispozitë etj., të kësaj Marrëveshjeje, ajo është një referencë për atë dispozitë etj., të kësaj Marrëveshjeje, përveç nëse konteksti e kërkon ndryshe.
18.4 Shtojcat bashkëngjitur kësaj Marrëveshjeje janë si më poshtë:
Shtojca 1. Prospekti BID (bashkë me Planin e Investimit dhe Planin e Biznesit)
Shtojca 2. Harta e zonës BID
Shtojca 3. Llogaritja e kuotës BID
Shtojca 4. Njësitë tregtare të përjashtuara nga pagimi i kuotës BID
Shtojca 5. Shërbimet bazë
Shtojca 6. Shërbimet shtesë
Shtojca 7. Dokumenti i vizionit strategjik të përbashkët për zhvillimin e zonës BID nënshkruar nga Bashkia dhe Organizata BID
Shtojca 8. Projekt Buxheti Afatmesëm (PBA) në fuqi i Bashkisë[footnoteRef:11]. [11:  PBA-ja e miratuar para datës së nënshkrimit të Marrëveshjes.] 

Të gjitha shtojcat e sipërpërmendura bashkëngjitur kësaj Marrëveshjeje janë pjesë përbërëse dhe integrale e saj.
18.5 Në rast të kundërshtive midis kësaj Marrëveshjeje dhe prospektit BID, mbizotërojnë parashikimet e prospektit BID.  
18.6 Kjo Marrëveshje përgatitet dhe nënshkruhet në 4 (katër) ekzemplarë origjinalë, dy nga të cilat i mbajnë secila nga Palët.    

Për dhe në emër të Bashkisë[footnoteRef:12] [12:  Këtu vuloset me vulën e Bashkisë.] 

…………………………………….. 

Për dhe në emër të Organizatës BID[footnoteRef:13] [13:  Këtu vuloset me vulën e Organizatës BID.] 

…………………………………….. 


SHTOJCAT E MARRËVESHJES 

SHTOJCA 1
PROSPEKTI BID

Ky është prospekti BID i autorizuar nga Bashkia dhe miratuar sipas ligjit për BID-in nga paguesit e kuotës BID në zonën BID.

[Shto prospektin BID përkatës bashkë me Planin e Investimit dhe Planin e Biznesit.]














SHTOJCA 2
HARTA E ZONËS BID

[Shto hartën e zonës BID përkatëse, siç është miratuar në prospektin BID përkatës.]











































SHTOJCA 3
LLOGARITJA E KUOTËS BID

1. Kuota e BID varion nga __ lekë deri në __ lekë në vit. Kuota BID do të vazhdojë për të gjithë kohëzgjatjen e BID, dhe gjatë kohës së rinovimit në rast se nuk ndryshohet gjatë votimit të rinovimit.
2. Organizata BID do të identifikojë paguesit e kuotës BID dhe do t’ia njoftojë Bashkisë.
3. Organizata BID do të llogarisë kuotën e detyrueshme për secilin pagues të kuotës BID, në përputhje me tabelën e mëposhtme:

	Kategoritë e njësive tregtare
	Të dhënat për llogaritjen e kuotës
	Vlera e kuotës sipas kriterit/ve
	Vlera totale vjetore e kuotës BID
	Shënime

	
	Qarkullimi vjetor
	Sipërfaqja
	Vlera e njësisë tregtare
	etj.
	Kriteri 1
	Kriteri 2
	etj.
	
	

	 
	 
	 
	 
	 
	 
	 
	 
	 
	 

	 
	 
	 
	 
	 
	 
	 
	 
	 
	 

	 
	 
	 
	 
	 
	 
	 
	 
	 
	 

	 
	 
	 
	 
	 
	 
	 
	 
	 
	 

	 
	 
	 
	 
	 
	 
	 
	 
	 
	 

	 
	 
	 
	 
	 
	 
	 
	 
	 
	 




















SHTOJCA 4
NJËSITË TREGTARE TË PËRJASHTUARA

[Shto njësitë tregtare të përjashtuara sipas prospektit BID përkatës nga pagimi i kuotës BID.]




























SHTOJCA 5
SHËRBIMET BAZË

	
	
	Përmbajtja

	
	
	

	1 
	
	Pastrimi

	
	1.01 
	Pastrimi i rrugës dhe hapësirave publike

	
	1.02 
	Mbledhja e mbeturinave

	
	1.03
	Higjenizimi i rrugës dhe hapësirës publike

	
	
	

	2 
	
	Infrastruktura

	
	2.01 
	Menaxhimi i trafikut

	
	2.02 
	Urdhra për këmbësorë / këmbësorë

	
	2.03 
	Ndriçimi publik

	
	2.04 
	Shenja e trafikut

	
	
	

	
	2.05 
	Mbrojtja e mjedisit

	
	2.06 
	Siguria e ushqimit

	
	2.07 
	Standardet e tregtimit

	
	2.08 
	Licencimi

	
	2.09 
	Planifikimi dhe zhvillimi i territorit

	
	2.10 
	Zhvillimi i politikave dhe strategjive

	
	2.11 
	Ruajtja e vlerave kulturore 

	
	2.12 
	Mirëmbajtja e objekteve kulturore 

	
	2.13 
	Garancia e ndërtimit

	
	
	

	
	2.14
	Mirëmbajtja e rrugëve vendore dhe shesheve vendore

	
	
	

	3 
	
	Siguria

	
	3.01 
	Policimi bashkiak

	
	3.02 
	Trajtimi i ankesave ndaj cenimit të rregulloreve publike 









PASTRIMI
	Specifikimi bazë
	1.01 Pastrimi i rrugëve

	Institucioni
	Bashkia ___________________

	Kontakti
	__________________

	Data 
	__________________ 

	Mbulimi i zonës
	Zona BID dhe më gjerë

	Informacione
	Orari i pastrimit
E martë – e diel          2 herë në ditë (plotë)       
E hënë                        1 herë në ditë (i pjesshëm)

	Detajet e shërbimit
	Për të gjitha vendet brenda zonës së BID.

	Standardi i shërbimit
	Sipas përcaktimeve të kësaj Marrëveshjeje 

	
	

	Specifikimi bazë 
	1.02 Mbledhja e mbeturinave  

	Institucioni
	Bashkia ________________

	Kontakti
	___________

	Data
	_______________

	Mbulimi i zonës
	Zona BID dhe më gjerë

	Informacion për stafin
	Orët zyrtare të punës
E hënë – e diel  2 herë në ditë

	Shërbimi
	Mbeturinat mblidhen 2 (dy) herë në ditë në çdo ditë të javës

	Standardi i shërbimit
	Sipas përcaktimeve të kësaj Marrëveshjeje. Pa kundërshtuar sa më sipër, mbeturinat mblidhen 2 (dy) herë në ditë në çdo ditë të javës

	
	



INFRASTRUKTURA
	Specifikimi bazë 
	2.01 Menaxhimi i trafikut

	Institucioni
	Bashkia _________________

	Kontakt
	_________________

	Data
	________________

	Mbulimi i zonës
	Zona BID

	Detajet e stafit
	

	Detajet e shërbimit
	Menaxhimi i trafikut. Implementimi i masave të menaxhimit të trafikut, urdhrat e trafikut ose masa të tjera për të ndihmuar qarkullimin e trafikut dhe sigurinë në rrugë.

	Standardi i shërbimit
	Sipas përcaktimeve të kësaj Marrëveshjeje 

	
	

	Mangësitë e shërbimit
	

	
	

	
	



	Specifikimi bazë 
	2.02 Urdhrat për këmbësorët

	Institucioni
	Bashkia _______________

	Kontakti
	_______

	Data
	_______

	Mbulimi
	Zona BID

	Detajet e stafit
	

	Detajet e shërbimit
	Zbatimi i urdhrave për këmbësorët për të përmirësuar sigurinë dhe qasjen në rrugë

	Standardi i shërbimit
	Sipas përcaktimeve të kësaj Marrëveshjeje 

	
	

	
	

	
	

	Shënime
	Bashkia do të krijojë një grup pune për të bërë një përmbledhje të plotë të këtij shërbimi.



	Specifikimi bazë 
	2.03 Ndriçimi publik

	Institucioni
	Bashkia ___________________

	Kontakti
	____________________

	Data
	_______________

	Mbulimi
	Zona BID

	Detajet e stafit
	

	Shërbimi
	Kostot e ndriçimit publik, investimet dhe mirëmbajtja e ndriçuesve publik

	Standardi i shërbimit
	Sipas përcaktimeve të kësaj Marrëveshjeje 

	
	

	
	

	
	




	Specifikimi bazë 
	2.04 Sinjalizimi i trafikut

	Institucioni
	Bashkia _________________

	Kontakti
	______________________

	Data
	_________________

	Mbulimi
	Zona BID në territorin e juridiksionit administrativ të Bashkisë

	Detajet e stafit
	

	Detajet e shërbimit
	Për të siguruar dhe mirëmbajtur sinjalistikën, përfshirë dritat e trafikut

	Standardi i shërbimit
	Sipas përcaktimeve të kësaj Marrëveshjeje 



	Specifikimi bazë 
	2.05 Mbrojtja e mjedisit

	Institucioni
	Bashkia ________________

	Kontakti
	__

	Data
	__

	Mbulimi i zonës
	Zona BID në juridiksionin administrativ të Bashkisë

	Detajet e stafit
	

	Detajet e shërbimit
	Bashkia do të sigurojë mbrojtjen, mirëmbajtjen dhe përmirësimin e përshtatshëm të mjedisit lokal në të mirë të shëndetit të komunitetit. Ofrimi i shërbimeve përfshin:
- kontrollin e zhurmave;
- menaxhimi i cilësisë së ajrit;
- menaxhimi i kontaminimit të tokës;
- mbledhjen e mbeturinave publike;
- mbledhjen e automjeteve të braktisura;
- ndërhyrjen në situatat emergjente të kushteve atmosferike;
- strategjitë e monitorimit të kullimit të ujerave të shiut.

	Standardi i shërbimit
	Sipas përcaktimeve të kësaj Marrëveshjeje 



	Specifikimi bazë 
	2.06 Siguria e ushqimit

	Institucioni
	Bashkia ________________

	Kontakti
	__

	Data
	__

	Mbulimi i zonës
	Zona BID në juridiksionin administrativ të Bashkisë

	Detajet e stafit
	

	Detajet e shërbimit
	Shërbimi i standardeve të ushqimit ka për qëllim të ruajë dhe zhvillojë një mjedis të sigurisë ushqimore. Bashkia ofron ndihmë dhe këshilla për konsumatorët dhe bizneset për çështje që prekin sigurinë e konsumatorit.

	Standardi i shërbimit
	Sipas përcaktimeve të kësaj Marrëveshjeje 




	Specifikimi bazë 
	2.07 Standardet e tregtimit

	Institucioni
	Bashkia

	Kontakti
	__

	Data
	__

	Mbulimi i zonës
	Zona BID në juridiksionin e Bashkisë

	Detajet e stafit
	

	Përshkrimi i shërbimit
	Shërbimi i standardeve të tregtisë ka për qëllim të ruajë dhe zhvillojë një mjedis të drejtë dhe të sigurt tregtie. Bashkia monitoron kushtet e sigurisë ushqimore. Bashkia ofron ndihmë dhe këshilla për konsumatorët dhe bizneset për çështje të sigurisë së konsumatorit.

	Standardi i shërbimit
	Sipas përcaktimeve të kësaj Marrëveshjeje 

	
	

	Specifikimi bazë 
	2.08 Licencimi 

	Institucioni
	Bashkia

	Kontakti
	__

	Data
	__

	Mbulimi i zonës
	Zona BID në juridiksionin e Bashkisë

	Detajet e stafit
	

	Përshkrimi i shërbimit
	Bashkia është përgjegjës për lëshimin e një gamë licencash të ndryshme për të rregulluar disa veprimtari në interes të sigurisë dhe rendit publik.

	Standardi i shërbimit
	Sipas përcaktimeve të kësaj Marrëveshjeje 



	Specifikimi bazë 
	2.09 Planifikimi dhe zhvillimi i territorit

	Institucioni
	Bashkia

	Kontakti
	__

	Datë
	__

	Mbulimi i zonës
	Zona BID në juridiksionin e Bashkisë

	Detajet e stafit
	

	Përshkrimi i shërbimit
	Propozimet për zhvillim të territorit të merren parasysh me kujdes, duke marrë parasysh politikat e Bashkisë. Bashkia gjithashtu shqyrton rastet kur zhvillimi i territorit ka ecur në kundërshtim me ligjin.

	Standardi i shërbimit
	Sipas përcaktimeve të kësaj Marrëveshjeje 

	
	

	Specifikimi bazë 
	2.10 Zhvillimi i politikave dhe strategjisë

	Institucioni
	Bashkia _____________

	Kontakti
	__

	Data
	___

	Mbulimi i zonës
	Zona BID në juridiksionin e Bashkisë

	Detajet e stafit
	

	Përshkrimi i  shërbimit
	Përgatit dhe mirëmban Planin Vendor, i cili përcakton kornizën për zhvillim duke pasqyruar përparësitë e përcaktuara nga Bashkia dhe komunitetet lokale

	Standardi i shërbimit
	Sipas përcaktimeve të kësaj Marrëveshjeje 



	Specifikimi bazë 
	2.11        Ruajtja e vlerave kulturore, natyrore 

	Institucioni
	Bashkia ______________

	Kontakti
	____

	Data
	___

	Mbulimi i zonës
	Zona BID në juridiksionin e Bashkisë

	Detajet e stafit
	

	Përshkrimi i shërbimit
	Bashkia kujdeset për trashëgiminë e objekteve, peizazheve dhe monumenteve natyrore

	Standardi i shërbimit
	Sipas përcaktimeve të kësaj Marrëveshjeje 

	Specifikimi bazë
	2.12 Mirëmbajtja e objekteve kulturore

	Institucioni
	Bashkia _______________

	Kontakti
	__

	Data
	___

	Mbulimi i zonës
	Zona BID në juridiksionin e Bashkisë

	Detajet e stafit
	

	Përshkrimi i shërbimit
	Kujdeset për mirëmbajtjen e objekteve kulturore.

	Standardi i shërbimit
	Sipas përcaktimeve mbi standardet ligjore të kësaj Marrëveshjeje 

	
	

	Specifikimi bazë 
	2.13 Standardet e ndërtimit

	Institucioni
	Bashkia _______________

	Kontakti
	___

	Data
	__

	Mbulimi i zonës
	Zona BID në juridiksionin e Bashkisë

	Detajet e stafit
	

	Përshkrimi i shërbimit
	Kontrollon që ndërtesat e reja dhe ndryshimet në ndërtesat ekzistuese janë ndërtuar në përputhje me rregullat e Ndërtimit, për shembull duke siguruar që rregullat e shpëtimit nga zjarri, izolimi dhe ndërtimi janë zbatuar.

	Standardi i shërbimit
	Sipas përcaktimeve përkatëse të kësaj Marrëveshje 

	Specifikime bazë
	2.14 Trajtimi i ujit të pijshëm dhe ujërave të ndotura

	Institucioni
	Bashkia _____________

	Kontakti
	__

	Data
	__

	Mbulimi i zonës
	Zona BID në juridiksionin e Bashkisë

	Detajet e stafit
	

	Përshkrimi i shërbimit
	Prodhimi, trajtimi, transmetimi dhe furnizimi me ujë të pijshëm nëpërmjet shoqërisë UK _______. Mbledhja, largimi dhe trajtimi i ujërave të ndotura. Mbledhja dhe largimi i ujërave të shiut dhe mbrojtjen nga përmbytjet në zonat e banuara.

	Standardi i shërbimit
	Sipas përcaktimeve të kësaj Marrëveshje dhe legjislacionit të zbatueshëm.

	
	

	Specifikimi bazë
	2.15 Mirëmbajtja e rrugëve vendore dhe shesheve vendore

	Institucioni
	Bashkia

	Kontakti
	__

	Data
	__

	Mbulimi i zonës
	Bashkia

	Përshkrimi i shërbimit
	Ndërtimi, rehabilitimi dhe mirëmbajtja e rrugëve vendore, trotuareve dhe shesheve publike vendore.

	Standardi i shërbimit
	Sipas përcaktimeve të kësaj Marrëveshjeje dhe legjislacionit të zbatueshëm 



	Specifikimi bazë
	3.01 Policia

	Institucioni
	Bashkia ____________

	Kontakti 
	__

	Data
	___

	Mbulimi i zonës
	Zona BID në juridiksionin e Bashkisë

	Detajet e stafit
	

	Përshkrimi i shërbimit
	Shërbime policore 24/7
Policim i përkushtuar gjatë kohërave të pikut
Nivele të përmirësuara të policimit gjatë ngjarjeve të veçanta
Operimi dhe kontrolli i sistemit CCTV të zonës BID
Parandalimi i krimit – këshilla 
Punësimi i një punonjësi të trafikut

	Standardi i shërbimit
	Sipas përcaktimeve të kësaj Marrëveshjeje dhe legjislacionit të zbatueshëm




	Specifikimi bazë 
	3.02 Trajtimi i ankesave ndaj cenimit të rregulloreve publike

	Institucioni
	Bashkia __________________

	Kontakt
	____________

	Data
	______________

	Mbulimi
	Zona BID në juridiksionin administrativ të Bashkisë

	Detajet e stafit
	

	Detajet e shërbimit
	Bashkia ______ ka kompetencë për të trajtuar ankesat ndaj cenimit të rregulloreve publike

	Standardi i shërbimit
	Sipas përcaktimeve të kësaj Marrëveshjeje 







SHTOJCA 6
SHËRBIMET SHTESË[footnoteRef:14] [14:  Shërbimet shtesë të renditura në këtë shtojcë ndryshohen në përputhje me ato të pasqyruara me hollësi në prospektin BID të miratuar e votuar dhe bashkëngjitur kësaj Marrëveshjeje.   ] 


	
	
	Përmbajtja 

	
	
	

	1 
	
	Pastrimi

	
	1.01 
	Riciklim 

	
	1.02 
	Mirëmbajtja e hapësirës publike

	
	1.03 
	Tualete publike

	
	
	

	2 
	
	Infrastrukturë

	
	2.01 
	Mobilimi i rrugëve

	
	2.02 
	Ndriçimi shtesë

	
	2.03 
	Ndriçimi dekorativ festiv (Krishtlindjes, Vitit të Ri etj.)

	
	2.04 
	Strukturat

SHTOJCA 8
PROJEKT BUXHETI AFATMESËM (PBA) I BASHKISË[footnoteRef:15] [15:  Këtu bashkëngjitet PBA e miratuar para datës së nënshkrimit të Marrëveshjes.] 


































